
ΕΦΗΜΕΡΙΣ ΤΗΣ ΚΥΒΕΡΝΗΣΕ&Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 158 

8 Μαρτίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΗ ΓΕΩΡΓΙΟΥ ΠΕ¬ 
ΤΑΛΙΑ» και κύρωση του οργανισμού αυτού . 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης μελών Δ.Σ. ΕΛΟΓ . 

Ρύθμιση θεμάτων προσωρινής οργάνωσης, διαχείρισης 

και λειτουργίας της ΕΛΣ . 

Α) Χαρακτηρισμός ως ιστορικού διατηρητέου μνημείου 
του κτιρίου της ζυθοποιίας ΦΙΧ στην λεωφόρο Συγ- 
γρού στην Αθήνα. Β) Έγκριση προγράμματος επεμ¬ 
βάσεων στο κτίριο . 4 

Τροποποίηση της 2264 Φ.202.7./17.1.1995 απόφα¬ 
σης του Αρχηγού Πυροσβεστικού Σώματος «Τρόπος 
και διαδικασία εκλογής των αιρετών μελών στα υπη¬ 
ρεσιακά Συμβούλια μεταθέσεων του Πυροσβεστι¬ 


κού Σώματος (Β’33)» . 5 

ΠΡΟΕ ΔΡΙΚΑ ΔΙΑΤΑ ΓΜΑΤΑ 

Αριθ. (1) 


Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΗ ΓΕΩΡΓΙΟΥ ΠΕΤΑ¬ 
ΛΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 22.8.1985 και 7.5.1992 ιδιόγραφες διαθή¬ 
κες του Παναγιώτη Πετάλιά, οι οποίες δημοσιεύθηκαν με 
τα αριθ. 3209 και 3275/16.10.1992 πρακτικά του Μον. 
Πρωτοδικείου Αθηνών, με τις οποίες συστήθηκε κοινωφε¬ 
λές ίδρυμα με την επωνυμία «ΙΔΡΥΜΑ ΠΑΝΑΓΙΩΤΗ ΓΕ¬ 
ΩΡΓΙΟΥ ΠΕΤΑΛΙΑ» με έδρα την κοινότητα Αστακού του 
Ν. Αιτωλοακαρνανίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 1.11.1994 γνωμοδότηση του Συμβουλίου 
Εθνικών Κληροδοτημάτων. 


4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β). 

5. Την αριθ. Δ.Υ.3Α/ΟΙΚ.370/13.7.1994 κοινή από- 

1 φάση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία ανατέθη¬ 
καν αρμοδιότητες στον Υφυπουργό Υγείας, Πρόνοιας και 

2 Κοινωνικών Ασφαλίσεων (ΦΕΚ 550/Β/15.7.1994). 

Με πρόταση του Υπουργού Εθνικής Παιδείας και θρη- 
2 σκευμάτων και των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΑΝΑΓΙΩΤΗ ΓΕΩΡΓΙΟΥ ΠΕ¬ 
ΤΑΛΙΑ», η οποία έγινε από τον Παναγιώτη Γεωργίου Πετά¬ 
λιά με τις από 22.8.1985 και 7.5.1992 ιδιόγραφες διαθή¬ 
κες του, οι οποίες δημοσιεύθηκαν με τα αριθ. 3209 και 
3275/16.10.1992 πρακτικά του Μον. Πρωτοδικείου Αθη¬ 
νών, αντίστοιχα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας, Πρόνοιας και Κοινωνικών 
Ασφαλίσεων και Εθνικής Παιδείας και θρησκευμάτων και 
διέπεται από τις διατάξεις των παραπάνω συστατικών 
πράξεων, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΠΑΝΑΓΙΩΤΗ ΓΕΩΡΓΙΟΥ ΠΕΤΑ¬ 
ΛΙΑ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΠΑΝΑΓΙΩΤΗ ΓΕΩΡΓΙΟΥ ΠΕΤΑΛΙΑ» που συστήθηκε από 
τον Παναγιώτη Γεωργίου Πετάλιά, με τις από 22.8.1985 
και 7.5.1992 ιδιόγραφες διαθήκες του, οι οποίες δήμο- 

σιεύθηκαν με τα αριθ. 3209 και 3275/16.10.1992 πρα¬ 
κτικά του Μον. Πρωτοδικείου Αθηνών, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
των παραπάνω συστατικών πράξεων, του παρόντος οργα¬ 
νισμού, του Α.Ν. 2039/1939, όπως κάθε φορά ισχύει ο νό¬ 
μος αυτός, και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Έδρα του ιδρύματος είναι η κοινότητα Αστακού του 
Ν. Αιτωλοακαρνανίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοποί 

Σκοποί του ιδρύματος είναι: 

1. Η διάθεση των τόκων του 110071-85 χρηματικού 
ομολόγου προς οικονομική ενίσχυση μιας ή και δύο ορφα¬ 
νών και οικονομικά αδύνατων κοριτσιών, ηθικού χαρα¬ 
κτήρα, λόγω γάμου. 

Σε περίπτωση που δεν υπάρχουν ορφανά, η οικονομική 
ενίσχυση θα χορηγείται για τον ίδιο σκοπό σε οικονομικά 
αδύνατα κορίτσια. 

2. Η διάθεση των τόκων του αριθ. 110072-68 χρηματι¬ 
κού ομολόγου, για τη χορήγηση υποτροφιών σε ορφανούς 
νέους και νέες, ηθικού χαρακτήρα και εν ελλείψει ορφα¬ 
νών, σε οικονομικά αδύνατους για τη συνέχιση των σπου¬ 
δών τους σε Ανώτερες και Ανώτατες Σχολές, καθώς και 
για μεταπτυχιακές σπουδές στην Ελλάδα και στο εξωτε¬ 
ρικό. 

3. Η διάθεση των τόκων του αριθ. 110058-59 χρηματι¬ 
κού ομολόγου για την ενίσχυση οικονομικά αδύνατων 
ασθενών. Ο σκοπός αυτός υλοποιείται ως εξής: 

α) Με τη χορήγηση χρηματικής βοήθειας σε ασθενή και 
οικονομικά αδύνατα άτομα προκειμένου να εισαχθούν για 
θεραπεία σε Νοσοκομείο στην Ελλάδα ή στο Εξωτερικό, 
εφ’ όσον η συγκεκριμένη περίπτωση δεν μπορεί να αντι¬ 
μετωπιστεί στην Ελλάδα. 

β) Με τη χορήγηση χρηματικής βοήθειας σε οικονομικά 
αδύνατα και ασθενή άτομα προς αντιμετώπιση επειγού- 
σης φύσεως περιπτώσεων καθώς και χρονιών ασθε- 
νιών. 

γ) Με τη χορήγηση χρηματικής βοήθειας σε οικονομικά 
αδύνατα και ασθενή άτομα τα οποία αποδεδειγμένα έχουν 
απόλυτη ανάγκη βοήθειας κατά το χρόνο της ανάρρωσή 
τους. 

Σε εξαιρετικές περιπτώσεις, δύναται, για την οικονομική 
ενίσχυση ατόμων που πάσχουν από βαριά νοσήματα προς 
αποφυγή του θανάτου τους ή την αντιμετώπιση χρονίου 
ανίατου νοσήματος να χρησιμοποιηθούν και οι τόκοι των 
λοιπών ομολόγων. 

3. Η διάθεση των τόκων του αριθ. 110079-38 χρηματι¬ 
κού ομολόγου για οικονομική ενίσχυση αποδεδειγμένα οι¬ 
κονομικά αδύνατων υπερηλίκων και κατά προτεραιότητα 
ανασφάλιστων για την εισαγωγή και παραμονή τους σε οί¬ 
κους ευγηρίας μέχρι το τέλος της ζωής τους. 


Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το 110071-85 ομόλογο αξίας 10.000.000 δραχ. 

β) Το 110072-68 ομόλογο αξίας 10.000.000 δραχ. 

γ) Το 110058-59 ομόλογο αξίας 15.000.000 δραχ. 

δ) Το 110079-38 ομόλογο αξίας 15.000.000 δραχ. 
που βρίσκονταν κατατεθειμένα κατά το χρόνο θανάτου 
του διαθέτη στην Εθνική Τράπεζα της Ελλάδος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικου ή νομικού προσώπου, προς αυτό. 

Αρθρο 4 

Διοίκηση 

1. Το ίδρυμα διοικείται από τους εκάστοτε: 

1) Πρόεδρο της Κοινότητας Αστακού 

2) Ειρηνοδίκη της Κοινότητας Αστακού 

3) Λυκειάρχη του Λυκείου Αστακού 

4) Αρχαιότερο Ιατρό του Ε.Σ.Υ. της Κοινότητας Αστα¬ 
κού 

5) Αρχαιότερο Ιερέα των Ιερών Ναών της Κοινότητας 
Αστακού. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικονότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις των συ¬ 
στατικών πράξεων και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όποτε το ζητήσει ο Πρόεδρος ή ένα 
από τα μέλη του ή ένα από τα μέλη των επιτροπών του άρ¬ 
θρου 9 του Οργανισμού ή από οποιοδήποτε ενδιαφερό¬ 
μενο πρόσωπο που θέλει να λάβει οικονομική βοήθεια από 
το ίδρυμα, ανεξαρτήτως σειράς προτεραιότητας. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, εκτός από τα θέματα που αφο¬ 
ρούν την εκτέλεση του σκοπού του, τα οποία αποφασίζο- 
νται από τις επί μέρους επιτροπές που αναφέρονται στο 
άρθρο 9 του παρόντος οργανισμού. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και τον 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, και υποβάλλει και 
το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 


σει γι' αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια αυτών. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος της Διαχειριστικής Επιτροπής που ορί¬ 
ζεται με απόφαση αυτού. 

Αρθρο 8 

Αρμοδιότητες Ταμία 
1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Διαδικασία εκτέλεσης του σκοπού 

Α' Χορήγηση οικονομικών ενισχύσεων λόγω γάμου. 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκληση κάθε χρόνο, τις ενδιαφερόμενος να 
υποβάλουν σ’ αυτό μέσα σε τακτή προθεσμία τα απαραί¬ 
τητα δικαιολογητικά που αναφέρονται στην προκήρυξη - 
πρόσκληση, η οποία δημοσιεύεται σε μία τουλάχιστον το¬ 
πική εφημερίδα, η οποία εκδίδεται στην περιφέρεια της 
έδρας του ιδρύματος. 

Αντίγραφο της προκήρυξης - πρόσκλησης πρέπει να 
τοιχοκολλείται, με αποδεικτικό, έξω από τα γραφεία του 
Ιδρύματος του Κοινοτικού καταστήματος της κοινότητας 
Αστακού καθώς και σε όλα τα κοινοτικά καταστήματα της 
επαρχίας Ξηρομέρου. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις κάτωθι προϋποθέσεις: 

α) Κατάγονται από την Κοινότητα Αστακού, ή από 
οποιαδήποτε άλλη κοινότητα της επαρχίας Ξηρομέρου. 
Προτιμούνται οι καταγόμενες από την Κοινότητα Αστα¬ 
κού. 

β) Είναι οικονομικά αδύνατες και κατά προτίμηση ορφα¬ 
νές. 

γ) Έχουν ηλικία από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για τη 
σύναψη εγκύρου γάμου μέχρι και 45 ετών. 

δ) Είναι άγαμες, αλλά επίκειται γάμος, ή έχουν παντρευ¬ 
τεί στο αμέσως προηγούμενο ημερολογιακό έτος απονο¬ 
μής της οικονομικής ενίσχυσης. 

3. Σε περίπτωση κατά την οποία ο αριθμός των υποψη¬ 
φίων είναι μεγαλύτερος από τον αριθμό των οικονομικών 
ενισχύσεων που πρόκειται να δοθούν, η επιλογή τους γί¬ 
νεται με δημόσια κλήρωση. 

4. Η επιλογή των κοριτσιών καθώς και το ποσό της οικο¬ 
νομικής ενίσχυσης θα αποφασίζεται από επιτροπή που 
αποτελείται από τους εκάστοτε: 

α) Ειρηνοδίκη της Κοινότητας Αστακού, ως Πρόεδρο 

β) Πρόεδρο της Κοινότητας Αστακού και 

γ) Τον Αρχαιότερο Ιερέα των Ιερών Ναών της Κοινότη¬ 
τας Αστακού. 

5. Η ανωτέρω Επιτροπή μετά τη λήξη της τασσομένης 
προθεσμίας εξετάζει τις αιτήσεις και τα λοιπά δικαιολογη- 
τικά και επιλέγει - ανακηρύσσει με αιτιολογημένη από¬ 
φασή της τις νέες που θα ενισχυθούν οικονομικά για την 
αντιμετώπιση των δαπανών του γάμου τους. 

Η απόφαση επιλογής και ανακήρυξης των δικαιούχων 
τοιχοκολλείται έξω από τα γραφεία του Ιδρύματος ή τα 
κοινοτικά γραφεία όλων των κοινοτήτων της επαρχίας Ξη¬ 
ρομέρου ή όπου αλλού κρίνει σκόπιμο η Επιτροπή, την 
ίδια, ή την επομένη μέρα μετά την επιλογή. Κάθε υποψή¬ 
φια που απορρίφθηκε έχει το δικαίωμα να υποβάλει, μέσα 
σε δέκα μέρες από την τοιχοκόλληση της απόφασης, έν¬ 
σταση, κατά αυτής (της απόφασης). 

Η ένσταση καταθέτεται με απόδειξη παραλαβής στο 
Γραμματέα ή σε άλλο μέλος της Επιτροπής. 

6. Σε περίπτωση υποβολής ενστάσεων το ίδρυμα, υπο¬ 
βάλει αυτές μαζί με όλα τα δικαιολογητικά των υποψη¬ 
φίων, μέσα σε είκοσι (20) ημέρες το αργότερο, με τις πα¬ 


ρατηρήσεις του, στο Υπουργείο Οικονομικών το οποίο 
αφού ελέγξει αν τηρήθηκαν ή όχι οι διατάξεις της συστα- 
στικής πράξης, του παρόντος οργανισμού και των σχετι¬ 
κών της συστατικής πράξης, του παρόντος οργανισμού και 
των σχετικών νόμων, τα παραπέμπει με σχετική εισήγησή 
του, στο Συμβούλιο Εθνικών Κληροδοτημάτων προς γνω¬ 
μοδότηση. 

7. Σε περίπτωση που δεν υποβληθεί καμμία ένσταση το 
Διοικητικό Συμβούλιο του ιδύματος δίδει εντολή στην Τρά- 
πεζα όπου είναι κατατεθειμένη η κοινωφελής περιουσία 
να καταθέσει το ποσό των οικονομικών ενισχύσεων σε 
έντοκο λογαριασμό, στο όνομα της κάθε δικαιούχου. 

8. Το ποσό του κεφαλαίου καθώς και οι τόκοι αναλαμ¬ 
βάνονται από τη δικαιούχο με την προσκόμιση στην Τρά¬ 
πεζα της ληξιαρχικής πράξης του γάμου της. 

Σε περίπτωση που δεν τελεσθεί γάμος για οποιοδήποτε 
λόγο μέσα σε μία πενταετία από τον χρόνο επιλογής των 
δικαιούχων, το ποσό της οικονομικής ενίσχυσης επαναφέ- 
ρεται στο Ίδρυμα. 

Β' Εκλογή υποτρόφων 

1. Δικαίωμα υποτροφίας έχουν ορφανοί νέοι και νέες και 
εν ελλείψει τούτων, οικονομικά αδύνατοι, καταγόμενοι 
κατά προτίμηση από την κοινότητα Αστακού ή την επαρχία 
Ξηρομέρου, για τη συνέχιση των σπουδών τους σε Ανώτε¬ 
ρες και Ανώτατες Σχολές στην Ελλάδα ή για μεταπτυχια¬ 
κές στην Ελλάδα και το εξωτερικό. 

2. Η επιλογή και ανακήρυξη των υποτρόφων, η οποία θα 
γίνεται χωρίς διαγωνισμό, καθώς και το ύψος της υποτρο¬ 
φίας θα αποφασίζεται από επιτροπή που αποτελείται από 
τους εκάστοτε: 

α) Ειρηνοδίκη της Κοινότητας Αστακού, β) Πρόεδρο της 
Κοινότητας Αστακού και 

γ) Λυκειάρχη Λυκείου Αστακού, τηρουμένων των περί 
υποτροφιών διατάξεων του Α.Ν. 2039/1939 και του από 
18.8.1941 Καν.Δ/τος. 

3. Σε περίπτωση που δύο ή περισσότεροι υποψήφιοι για τη 
λήψη της υποτροφίας έχουν τα αυτά προσόντα η επιλογή 
γίνεται με κλήρωση. 

4. Η χορήγηση της υποτροφίας διακόπτεται αν συντρέ¬ 
χουν οι προϋποθέσεις του άρθρου 29 του από 18.8.1941 
Καν. Δ/τος, οι οποίες διαπιστώνονται με πράξη της διαχει¬ 
ριστικής επιτροπής η οποία έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή κάθε έτος, αποδεικτι¬ 
κών στοιχείων της επίδοσής τους. 

Γ Χορήγηση οικονομικής ενίσχυσης λόγω ασθενείας 

Δικαίωμα οικονομικής ενίσχυσης λόγω ασθενείας έχουν 
οικονομικά αδύνατα άτομα τα οποία αποδεδειγμένα κατά¬ 
γονται κατά προτίμηση από την κοινότητα Αστακού ή την 
επαρχία Ξηρομέρου και έχουν ανάγκη χρηματικής βοή¬ 
θειας: 

α) για την εισαγωγή τους σε Νοσοκομείο της Ελλάδος ή 
του εξωτερικού εφόσον η περίπτωση τους δεν μπορεί να 
αντιμετωπισθεί στην Ελλάδα. 

β) για την αντιμετώπιση επειγούσης φύσεως περιπτώ¬ 
σεων και χρονίων ασθενειών οι οποίες διαπιστώνονται 
ύστερα από γνωμάτευση Νοσοκομειακού ιατρού. 

Η επιλογή των ατόμων που δικαιούνται την ανωτέρω οι¬ 
κονομική ενίσχυση καθώς και το χορηγούμενο ποσό απο- 
φασίζεται από επιτροπή που αποτελείται από τους εκά- 
σιοτε: 

Ειρηνοδίκη της κοινότητας Αστακού, β) Πρόεδρο της 

κοινότητας Αστακού και γ) τον αρχαιότερο ιατρό Ε.Σ.Υ. 
της Ιδιας κοινότητας. 

Σε εξαιρετικές περιπτώσεις δύναται για την οικονομική 
ενίσχυση ατόμων που πάσχουν από βαρειά νοσήματα 
προς αποφυγή του θανάτου τους ή την αντιμετώπιση χρό¬ 
νιου ανιάτου νοσήματος να χρησιμοποιηθούν και οι τόκοι 
των λοιπών ομολόγων. 

Δ' Χορήγηση οικονομικής ενίσχυσης για την εισαγωγή 
και παραμονή σε οίκους ευγηρίας. 

Δικαίωμα οικονομικής ενίσχυσης για την εισαγωγή και 
παραμονή σε οίκους Ευγηρίας έχουν οικονομικά αδύνατοι 
υπερήλικός, κατά προτεραιότητα ανασφάλιστοι καταγό¬ 
μενοι από την κοινότητα Αστακού και εν ελλείψει τούτων 
από την επαρχία Ξηρομέρου. 

Η επιλογή των ατόμων που δικαιούνται την ανωτέρω οι¬ 
κονομική ενίσχυση καθώς και το χορηγούμενο ποσό απο- 
φασίζεται από επιτροπή που αποτελείται από τους εκά- 
στοτε: 

α) ειρηνοδίκη της κοινότητας Αστακού, β) Πρόεδρο της 
κοινότητας Αστακού. 

Οι αποφάσεις των ανωτέρω επιτροπών λαμβάνονται 
κατά πλειοψηφία. 

Σε περίπτωση ισοψηφίας υπερισχύει η γνώμη του Ειρη¬ 
νοδίκη. 

Αρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίαση του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 11 

Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος καιτο ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν.Δ/τος. 

ε) Βιβίο - μητρώο χορήγησης οικονομικών ενισχύσεων 
λόγω γάμου και λόγω ασθένειας και εισαγωγής σε οίκους 


ευγηρίας. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Το ίδρυμα δύναται να διαλυθεί ύστερα από απόφαση 
του Διοικητικού Συμβουλίου, προκειμένου να διατεθεί η 
περιουσία του για την κατασκευή Νοσηλευτικής πτέρυγας 
Νοσοκομείου ή Γηροκομείου, ή άλλου κοινωφελούς έρ¬ 
γου στην κοινότητα Αστακού. 

3. Σε περίπτωση διάλυσης του ιδρύματος για οποιοδή- 
ποτε λόγο, εκτός από τους αναφερόμενους στην παράγρ. 
2, η περιουσία του περιέρχεται στην Κοινότητα Αστακού 
για την εκτέλεση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας Πρόνοιας 
και Κοινωνικών Ασφαλίσεων, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 3 Μαρτίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦ. ΥΓΕΙΑΣ ΠΡΟΝΟΙΑΣ ΚΑΙ 
ΥΦ. ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΓΈΩΡΓΑΚΟΠΟΥΛΟΣ Ν. ΦΑΡΜΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2010451/944/0022 (2) 

Καθορισμός αποζημίωσης μελών Δ.Σ. ΕΛΟΓ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 όπως συμπληρώθηκε 
με το άρθρο 27 του Ν.2081/92. 

2. Τη διάταξη της παρ.4 άρθρου 3 Ν.1160/81. 

3. Τη διάταξη παρ.2 άρθρου μόνου ΠΔ 492/84. 

4. Τη διάταξη του άρθρου 18 του Ν. 1505/84 όπως τρο¬ 
ποποιήθηκε με το άρθρο 8 του Ν.1810/88. 

5. Τη διάταξη του άρθρου 40 του Ν.849/78 όπως συ¬ 
μπληρώθηκε με τη διάταξη του άρθρου 8 του Ν.2129/ 
93. 

6. Την αριθμ. 2027332/3206/0022/1.6.93 απόφαση 
του Υπουργού Οικονομικών “Αναπροσαρμογή ποσού απο¬ 
ζημίωσης μελών Συλλογικών οργάνων". 

7. Τη διάταξη του άρθρου 94 Ν.2127/93 ΦΕΚ 48/Α/ 
6.4.93. 

8. Τη διάταξη του άρθρου 2 του Π.Δ./τος 226/93 (ΦΕΚ 
92/Α/14.6.93) “Οργάνωση του Ελληνικού Οργανισμού 
Γάλακτος”. 

9. Την αριθμ. 1354/54/14.4.94 έγγραφο πρόταση του 
Ελληνικού Οργανισμού Γάλακτος (ΕΛΟΓ). 

10. Το ότι από τις διατάξεις αυτής της απόφασης προ- 
καλεΐται δαπάνη ύψους 2.500.000 δρχ. ποσό, που ενε- 
γράφη στον Γενικό Λογαριασμό του Ενιαίου Ελληνικού Λο¬ 
γιστικού Σχεδίου (Π.Δ. 1123/80) με την ονομασία Αμοιβές 
και έξοδα τρίτων με ΚΑ61, σύμφωνα με τα οριζόμενα στο 
άρθρο 3 παρ. 3 του κανονισμού Οικονομικής Διαχείρησης 
του ΕΛΟΓ (ΦΕΚ 19/8/14.1.94), αποφασίζουμε: 

1. Καθορίζουμε αποζημίωση του Προέδρου των τακτι¬ 
κών μελών δημοσίων υπαλλήλων και του Γραμματέα του 
Διοικητικού Συμβουλίου του ΕΛΟΓ, για μία (1) συνεδρίαση 
τον μήνα και για κάθε τυχόν έκτακτη συνεδρίαση, στο ένα 
τριακοστό (1/30) του βασικού μισθού του μισθολογικού 
κλιμακίου 23 για κάθε ώρα απασχόλησης πέρα από το κα¬ 
νονικό ωράριο εργασίας. 

2. Καθορίζουμε αποζημίωση των ιδιωτών μελών του 
Διοικητικού Συμβουλίου του ΕΛΟΓ, σε τέσσερις χιλιάδες 
πεντακόσιες (4.500) δρχ. κατά τακτική και έκτακτη συνε¬ 
δρίαση. 

Η απόφαση αυτή ισχύει από τη δημοσίευσή της στην 
εφημερίδα της Κυβερνήσεως. 

Αθήνα, 28 Φεβρουαρίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Α.ΠΑΠΑΔΟΠΟΥΛΟΣ Γ.ΜΟΡΑΙΤΗΣ 

- ♦ - 

Αριθ. ΥΠΠΟ/ΔΙΟΙΚ/Β/8653 (3) 

Ρύθμιση θεμάτων προσωρινής οργάνωσης, διαχείρισης 
και λειτουργίας της ΕΛΣ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 12 παρ. 4 του Ν.2273/94 
«Εθνικό θέατρο, Κρατικό θέατρο Βορείου Ελλάδος κλπ» 
(ΦΕΚ 233/Α/27.12.94), 

2. Την ανάγκη ρύθμισης θεμάτων οργάνωσης, διαχεί¬ 
ρησης και λειτουργίας της ΕΛΣ έως ότου εκδοθεί το προ- 
βλεπόμενο από τις διατάξεις του ανωτέρω νόμου Πρ.Δ/μα 
και Υπουργικές Αποφάσεις, 

3. Την από 7.2.95 πρόταση του Καλλιτεχνικού Δ/ντού 
της ΕΛΣ, 

4. Το άρθρο 27 του Ν.2081/92 και το γεγονός ότι από 
την απόφαση αυτή δεν προκαλείται δαπάνη σε βάρος του 
Προϋπολογισμού της ΕΛΣ, αποφασίζουμε ότι: 

1. Μέχρι την έκδοση του Προεδρικού Δ/γματος και των 
Υπουργικών Αποφάσεων που προβλέπονται από τις διατά¬ 
ξεις του Ν.2273/94, με αποφάσεις του Καλλιτεχνικού 
Διευθυντού ή του Αναπληρωτού του, μπορεί να ανατίθε¬ 


ται, σε μονίμους υπαλλήλους του καταργηθέντος ΝΠΔΔ 
«Εθνική Λυρική Σκηνή», που έχουν μεταφερθεί στο ΥΠΠΟ 
και έχουν διατεθεί στο ΝΠΙΔ με την αυτή επωνυμία, σύμ¬ 
φωνα με τον ανωτέρω νόμο, καθώς και σε υπαλλήλους του 
ΥΠΠΟ που έχουν αποσπασθεί στο ίδιο ΝΠΙΔ, καθήκοντα 
που ανάγονται στην οργάνωση, λειτουργία και διαχείριση 
της Εθνικής Λυρικής Σκηνής, ως κατωτέρω: 

α) Συντονισμός ενεργειών για ρύθμιση των πάσης «ρύ¬ 
σεως διοικητικών θεμάτων που απορρέουν από την πρώτη 
εφαρμογή του Ν. 2273/94, σε συνεργασία με τα προβλε- 
πόμενα από τις διατάξεις του νόμου αυτού όργανα διοίκη¬ 
σης αυτής, καθώς και τον έλεγχο τήρησης του ωραρίου 
εργασίας. 

β) Χειρισμός των πάσης φύσεως διοικητικών θεμάτων 
που άπτονται της υπηρεσιακής κατάστασης των μονίμων 
και με σύμβαση εργασίας αορίστου χρόνου υπαλλήλων 
του καταργηθέντος ΝΠΔΔ «Εθνική Λυρική Σκηνή», που 
μεταφέρθηκαν στο Υπουργείο Πολιτισμού και διατέθηκαν 
στην ΕΛΣ, σύμφωνα με τις διατάξεις του ανωτέρω νόμου. 

γ) Χειρισμός θεμάτων πληρωμής, προμηθειών, ανάθε¬ 
σης έργου και παροχής υπηρεσιών που έχει ανάγκη η ΕΛΣ, 
για τη συνέχιση της λειτουργίας της, καθώς και κάθε άλ¬ 
λου θέματος εκκαθάρισης εκκρεμών υποθέσεων της πα- 
ρελθούσης χρήσεως και υποθέσεων που τελούν υπό 
έλεγχο. 

δ) Χειρισμός θεμάτων παραλαβής και διακίνησης υλι¬ 
κών. 

ε) Χειρισμός θεμάτων πληρωμών μισθοδοσίας και κάθε 
άλλης αμοιβής του κάθε Κατηγορίας και Κλάδου και ειδι¬ 
κότητας με οιαδήποτε σχέση εργασίας προσωπικού της 
ΕΛΣ. 

2. Τα καταρτιζόμενα, από τους ορισθησομένους υπαλ¬ 
λήλους ή τους βοηθούς αυτών, καθώς και από τους απο¬ 
σπασμένους στην ΕΛΣ υπαλλήλους, έγγραφα κλπ., στα 
πλαίσια της λειτουργίας του νομικού προσώπου, μονογρά- 
φονται από τους συμπράττοντες και προωθούνται για 
υπογραφή από τα αρμόδια όργανα (ΕΛΣ ή ΥΠΠΟ) και διεκ¬ 
περαίωση με φροντίδα και ευθύνη αυτών. 

3. Το προσωπικό του καταργηθέντος ΝΠΔΔ «Εθνική 
Λυρική Σκηνή», το οποίο έχει μεταφερθεί στο ΥΠΠΟ με 
την ΥΠΠΟ/ΔΙΟΙΚ/Β/Κοινή Υπουργική απόφαση (ΦΕΚ 29/ 
Γ/10.2.95) και έχει διατεθεί στην ΕΛΣ με την ΥΠΠΟ/ 
ΔΙΟΙΚ/Β/10.2.95 απόφασή μας, για να εξασφαλιστεί η 
συνέχιση της λειτουργίας της, καθώς και το προσωπικό 
που έχει αποσπασθεί στην ΕΛΣ, υπάγεται στις προφορι¬ 
κές ή γραπτές εντολές του Καλλιτεχνικού Δ/ντού ή του 
Αναπληρωτού του. 

4. Κάθε άλλο θέμα, που δεν κατονομάζεται ρητά παρα¬ 
πάνω, και το οποίο ανάγεται στην οργάνωση, διαχείρηση 
και λειτουργία της ΕΛΣ διεκπεραιώνεται, κατά τους κανό¬ 
νες της ιδιωτικής οικονομίας, σύμφωνα με τις διατάξεις 
του ιδιωτικού δικαίου και του Ν.2273/94, με την επίβλεψη 
και τις οδηγίες του Καλλιτεχνικού Δ/ντού ή του Αναπλη¬ 
ρωτού αυτού, από το προσωπικό που έχει διατεθεί ή απο- 
σπασθεί στην ΕΛΣ. 

5. Μέχρι να καταρτισθεί και εγκριθεί ο προϋπολογισμός 
της ΕΛΣ, οι οργανωτικές, λειτουργικές και λοιπές δαπάνες 
αυτής, εντέλλονται, στα πλαίσια των εγκεκριμένων επιχο¬ 
ρηγήσεων προς την ΕΛΣ του Υπουργείου Πολιτισμού (τα¬ 
κτικού προϋπολογισμού, ΛΟΤΤΟ και Δημοσίων Επενδύ¬ 
σεων). 

Η απόφαση αυτή, να δημοσιευθεΐ στην Εφημερίδα της 
Κυβερνήσεως. 

Αθήνα, 17 Φεβρουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΔΙΛΑΠ/Γ/11282 (4) 

Α) Χαρακτηρισμός ως ιστορικού διατηρητέου μνημείου 
του κτιρίου της ζυθοποιίας ΦΙΧ στην λεωφόρο Συγγρού 
στην Αθήνα. 

Β) Έγκριση προγράμματος επεμβάσεων στο κτίριο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) του Ν.1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ.Α/ 
26.7.85, 

β) του άρθρου 52 του Ν.5351/1932 «περί Αρχαιοτή¬ 
των», 

γ) του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν.2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92)», 

ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.1994 (ΦΕΚ 586/ 
τ.Β/28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη». 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β/24.3.92). 

4. Το Π.Δ. 161 /26.4.Θ4 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων ως προς τον χαρακτηρισμό του κτι¬ 
ρίου ως ιστορικού διατηρητέου μνημείουυ και την κατά 
πλειοψηφία γνωμοδότηση ως προς τις εγκρίσεις επεμβά¬ 
σεων με αριθμό 7/2.3.1995, αποφασίζουμε: 

Α) Χαρακτηρίζουμε ως ιστορικό διατηρητέο μνημείο το 
κτίριο της ζυθοποιίας ΦΙΧ στην λεωφόρο Συγγρού στην 
Αθήνα, διότι αποτελεί χαρακτηριστικό δείγμα βιομηχανι¬ 
κής αρχιτεκτονικής του μοντέρνου κινήματος και έργο 
πολύ σημαντικού νεοέλληνα αρχιτέκτονα διεθνούς κατα¬ 
ξίωσης (Τ.Ζενέτου). 

Β) Εγκρίνουμε το πρόγραμμα επεμβάσεων στο κτίριο 
από την Εταιρεία ΑΤΤΙΚΟ ΜΕΤΡΟ για την κατασκευή του 
σταθμού μεταβίβασης, του υπογείου ΡΑΠΚΙΝΟ και των 


αναγκαίων εργοταξιακών εγκαταστάσεων, σύμφωνα με 
την μελέτη του ΑΤΤΙΚΟ ΜΕΤΡΟ. 

Γ) Όλες οι ως άνω εργασίες θα εκτελούνται με τρόπο 
ώστε να διασφαλίζονται τα μη θίγόμενα από το πρόγραμμα 
μέρη του κτιρίου. 

Δ) Μετά την αποπεράτωση των εργασιών και των επεμ¬ 
βάσεων, το ΑΤΤΙΚΟ ΜΕΤΡΟ υποχρεούται με δαπάνες του 
στην πλήρη αποκατάσταση του κτιρίου, σύμφωνα με τα 
αρχικά σχέδια του αρχιτέκτονα Τ.Ζενέτου σε ότι αφορά το 
κέλυφος και τα υλικά του. 

Οι εσωτερικοί χώροι που θα προκύψουν θα διαμορφω¬ 
θούν σύμφωνα με τις απαιτήσεις των νέων πολιτιστικών 
χρήσεων του κτιρίου. 

Ε) Οι μελέτες αποκατάστασης θα υποβάλλονται στα¬ 
διακά και θα εγκρίνονται από το Κεντρικό Συμβούλιο Νεω- 
τέρων Μνημείων. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 3 Μαρτίου 1995 

ο ΥΦΥΠΟΥΡΓΟΣ 

ΝΙΚΟΣ ΣΗΦΟΥΝΑΚΗΣ 
-♦- 

Αριθ. 6720 Φ.202.7 (5) 

Τροποποίηση της 2264 Φ.202.7./17.1.1995 απόφασης 
του Αρχηγού Πυροσβεστικού Σώματος «Τρόπος και 
διαδικασία εκλογής των αιρετών μελών στα υπηρε¬ 
σιακά Συμβούλια μεταθέσεων του Πυροσβεστικού Σώ¬ 
ματος (Β'33)». 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη τις διατάξεις: 
α. Του άρθρου 18 του Π.Δ.5/1995 «Κανονισμός κατά¬ 
ταξης και μεταθέσεων του πυροσβεστικού προσωπικού 
του Πυροσβεστικού Σώματος» (Α2). 

β. Της ΔΙΚΠΡ/Φ80/30/8307 από 16.9.1988 Απόφα¬ 
σης Υπουργού Προεδρίας της Κυβέρνησης «Τρόπος, δια¬ 
δικασία και προϋποθέσεις εκλογής των εκπροσώπων των 
υπαλλήλων στα υπηρεσιακά συμβούλια του προσωπικού 
των δημοσίων υπηρεσιών και των νομικών προσώπων δη¬ 
μοσίου δικαίου» (Β684) όπως ισχύει. 

γ. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Άρθρο Μόνο 

1. Στην υπ' αριθμ. 2264 Φ.202.7/17.1.1995 απόφαση 
Αρχηγού Πυροσβεστικού Σώματος «Τρόπος και διαδικα¬ 
σία εκλογής των αιρετών μελών στα υπηρεσιακά Συμβού¬ 
λια μεταθέσεων του Πυροσβεστικού Σώματος» (Β’33) 
επέρχονται οι ακόλουθες τροποποιήσεις και συμπληρώ¬ 
σεις: 

α. Το πρώτο εδάφιο της παραγράφου 3 του άρθρου 1 
αντικαθίσταται ως εξής: 

«οι υπάλληλοι που υπηρετούν σε Υπηρεσίες εκτός του 
Λεκανοπεδίου Αττικής ψηφίζουν με αλληλογραφία κατά 
τη διαδικασία του άρθρου 13 της παρούσας απόφα¬ 
σης». 

β. Η φράση «στις Πυροσβεστικές Υπηρεσίες της Περι¬ 
φερειακής Διοίκησης Αττικής» της παραγράφου 2 του άρ¬ 
θρου 3 αντικαθίσταται με τη φράση «στις Πυροσβεστικές 
Υπηρεσίες του Λεκανοπεδίου Αττικής» 

γ. Η φράση «σε Υπηρεσίες εκτός της Περιφερειακής 
Διοίκησης Πυροσβεστικών Υπηρεσιών Αττικής» της παρα¬ 
γράφου 1 του άρθρου 13 αντικαθίσταται με την φράση «σε 
Υπηρεσίες εκτός του Λεκανοπεδίου Αττικής». 

δ. Το τελευταίο εδάφιο της παραγράφου 2 του άρθρου 
13 αντικαθίσταται ως εξής: «Οι ειδικοί αυτοί φάκελοι είναι 
κοινοί ταχυδρομικοί φάκελοι με μέγεθος μεγαλύτερο απά 
τους φακέλους ψηφοφορίας και φέρουν την υπογραφή 


του Προέδρου της οικίας Εφορευτικής Επιτροπής». 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 8 Μαρτίου 1995 
Ο Αρχηγός 

Αντιστράτηγος ΒΑΣΙΛΕΙΟΣ ΚΑΡΑΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


